CELEX: C2007/199/49
Language: sk
Date: 2007-08-25 00:00:00
Title: Vec T-47/03: Rozsudok Súdu prvého stupňa z  11. júla 2007 – Sison/Rada ( Spoločná zahraničná a bezpečnostná politika — Určité obmedzujúce opatrenia zamerané proti určitým osobám a subjektom s cieľom boja proti terorizmu — Zmrazenie finančných prostriedkov — Právomoc Spoločenstva — Žaloba o neplatnosť — Právo na obhajobu — Odôvodnenie — Právo na účinnú súdnu ochranu — Žaloba o náhradu škody )

25.8.2007   
            
            
               SK
            
            
               Úradný vestník Európskej únie
            
            
               C 199/27
            
         Rozsudok Súdu prvého stupňa z 11. júla 2007 – Sison/Rada
   (Vec T-47/03) (1)
   
   („Spoločná zahraničná a bezpečnostná politika - Určité obmedzujúce opatrenia zamerané proti určitým osobám a subjektom s cieľom boja proti terorizmu - Zmrazenie finančných prostriedkov - Právomoc Spoločenstva - Žaloba o neplatnosť - Právo na obhajobu - Odôvodnenie - Právo na účinnú súdnu ochranu - Žaloba o náhradu škody“)
   (2007/C 199/49)
   Jazyk konania: angličtina
   Účastníci konania
   
      Žalobca: Jose Maria Sison (Utrecht, Holandsko) (v zastúpení: J. Fermon, A. Comte, H. Schultz, D. Gurses a T. Olsson, advokáti)
   
      Žalovaná: Rada Európskej únie (v zastúpení: M. Vitsentzatos a M. Bishop, splnomocnení zástupcovia)
   
      Vedľajší účastníci, ktorí v konaní podporujú žalobcu: Negotiating Panel of the National Democratic Front of the Philippines (Utrecht), Luis G. Jalandoni (Utrecht), Fidel V. Agcaoili (Utrecht), Maria Consuelo K. Ledesma (Utrecht) (v zastúpení: B. Tomlow, barrister)
   
      Vedľajší účastníci, ktorí v konaní podporujú žalovanú: Holandské kráľovstvo (v zastúpení: H. Sevenster, splnomocnený zástupca) a Spojené kráľovstvo Veľkej Británie a Severného Írska (v zastúpení: pôvodne R. Caudwell, neskôr C. Gibbs, splnomocnení zástupcovia, za právnej pomoci S. Moore, barrister)
   Predmet veci
   Na jednej strane návrh na čiastočné zrušenie rozhodnutia Rady 2002/974/ES z 12. decembra 2002 o vykonaní článku 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a zrušení rozhodnutia 2002/848/ES [neoficiálny preklad] (Ú. v. ES L 337, s. 85) a na druhej strane žaloba o náhradu škody
   Výrok rozsudku
   
               1.
            
            
               Rozhodnutie Rady 2006/379/ES z 29. mája 2006, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ktorým sa zrušuje rozhodnutie 2005/930/ES v rozsahu, v akom sa dotýka žalobcu.
            
         
               2.
            
            
               Návrh na náhradu škody sa zamieta ako neprípustný.
            
         
               3.
            
            
               Rada okrem toho, že znáša svoje vlastné trovy konania, je povinná nahradiť trovy konania žalobcu, vrátane trov spojených s konaním o nariadení predbežných opatrení, ako aj trov Negotiating Panel of the National Democratic Front of the Philippines, M. Luis G. Jalandoni, Fidel V. Agcaoili a Maria Consuelo K. Ledesma.
            
         
               4.
            
            
               Holandské kráľovstvo a Spojené kráľovstvo Veľkej Británie a Severného Írska znášajú svoje vlastné trovy konania.
            
         
      (1)  Ú. v. EÚ C 101, 26.4.2003.